И к1уэц1ыр нэщ1рэ и щ1ыбыр щ1эращ1эу куэдрэ тхьэм щигъэт!

Къетыкъуэ и къуэ Аслъэмбэчыпщым езыр псэууэ кхъэлэгъунэ
иригъэщ1ат, л1эмэ, абы щ1алъхьэну.
Кхъэлэгъунэр зыщ1ахэр зэригъэлэжьам, гугъу зэрыригъэхьам щхьэк1э,
и унэм щ1ишэри 1энэ къахуиухуащ, бжьэ къахутригъэуващ. Езыри
къэт1ысащ.
Ауэ, адыгэ хабзэм ипкъ итк1э, ефэн и пэк1э мыхъуахъуэу
хъунутэкъыми, нэхъыжьым жи1энур имыщ1эу щыст.
Абы ирихьэл1эу Къэзэнокъуэ Жэбагъы къыщ1ыхьащ.
Гупым я нэхъыжьыр гуф1эри бжьэр Жэбагъым иритащ. Мыдрейм
къы1ихри щ1эупщ1ащ пупыр щ1ызэхэсым. Бжьэр къыщ1ащтар къыщищ1эм:
- Ат1э, а кхъэлэгъунэм и к1уэц1ыр нэщ1рэ и щ1ыбыр щ1эращ1эу
куэдрэ тхьэм щигъэт! - жи1эри Жэбагъы ефащ